
ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 413 (1) 

Σύσταση ενιαίας επιχείρησης ύδρευσης - αποχέτευσης με 

την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 

ΑΠΟΧΕΤΕΥΣΗΣ ΣΚΟΠΕΛΟΥ του Νομού ΜΑΓΝΗ¬ 
ΣΙΑΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έρχοντας υπόψη: 

1. Τις διάταξεις της παρ. 3 του άρθρου 1 του Ν. 1069/ 

1980, «περί κινήτρων δια την Ιδρυσιν επιχειρήσεων Υδρεύ- 
σεως και Αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29 Α του Ν. 1558/1985 
όπως προσετέθη με το άρθρο 27 του Ν. 2081 /9 2 (Α 154), 

3. Το γεγονός ότι το παρόν διάταγμα προκαλεί δαπάνη 
εις βάρος του Προϋπολογισμού του οικείου Δήμου ύψους 
10.000.000 δρχ, για την οποία έχει εγγράφει πίστωση - 
στον προϋπολογισμό ίου και στον ΚΑ 21/212.9. 

4. Την αριθμ. 528 της 30.8.95 γνωμοδότηση του Συμ¬ 
βουλίου της Επικράτειας, με πρόταση του Υπουργού Εσω¬ 
τερικών Δημόσιας Διοίκησης και Αποκέντρωσης, αποφα¬ 
σίζουμε: 

Άρθρο 1 
Σύσταση 

Εγκρίνεται η αριθμ. 32/95 απόφαση του δημοτικού 
Συμβουλίου Σκοπέλου του Νομού Μαγνησίας, που αφορά 
τη σύσταση στον ομώνυμο Δήμο ενιαίας επιχείρησης 
ύδρευσης - αποχέτευσης που έχει ως εξής: 

1. Συνιστάται στον Δήμο Σκοπέλου του Νόμου Μαγνη¬ 
σίας ενιαία επιχείρηση ύδρευσης - αποχέτευσης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΣΚΟΠΕΛΟΥ ΝΟΜΟΥ ΜΑΓΝΗΣΙΑΣ» (άρθρο 1 
παρ. 1 Ν. 1069/1980). 

2. Η Δημοτική Επιχείρηση, Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς την διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
από τις διατάξεις του Ν. 1069/80 «περί κινήτρων δια την 
Ιδρυσιν επιχειρήσεων υδρεύσεως και αποχετεύσεως». Για 
τα λοιπά θέματα εφαρμόζονται οι διατάξεις του Π.Δ. 323/ 

1989 «Δημοτικός και Κοινοτικός Κώδικας» και οι κανόνες 
της ιδιωτικής οικονομίας {άρθρο 1 παρ. 1. Ν. 1069/80). 

3. Έδρα της επιχείρησης είναι ο Δήμος Σκοπέλου του 
Νομού Μαγνησίας (άρθρο 1 παρ, 3 Ν 1069/80). 

4. Περιοχή αρμοδιότητας της επιχείρησης είναι η περι¬ 
φέρεια του Δήμου Σκοπέλου (άρθρο 1 παρ. 3 Ν. 1069/ 
80). 

Αρθρο 3 
Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
Οδατος και υγρών αποβλήτων (άρθρο 8 παρ. 1 Ν. 1069/ 
80). 

Άρθρο 4 
Έσοδα 

Έσοδα της επιχείρησης είναι: 
α. Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο ΙΟ παρ. 1 εδ. α' και 11 Ν. 1069/80). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε (ρύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 

εδ. ια' και 13 Ν. 1069/80). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδαψ. γ' Ν. 1069/80). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ' και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε' Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ Ν. 1069/80). 

η. Η εγγύηση χρήσεως του υδρομετρητή (άρθρο 10 παρ. 
1 εδ. η' Ν. 1069/80). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ Ν. 
1069/80). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/80). 

ιγ. Έσοδα που εισπράτονται από την εφαρμογή των δια¬ 
τάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 


Άρθρο 5 
Διοίκηση 

1. Η επιχείρηση διοικείται από διοικητικό συμβούλιο που 
αποτελείται από επτά (7) μέλη τα οποία ορίζονται μαζί με 
αναπληρωτές από το Δημοτικό Συμβούλιο. Από τα μέλη 
αυτά: 

α. Δύο (2) είναι αιρετοί εκπρόαωποι του Δήμου. 

β. Τέσσερις (4) είναι κάτοικοι του Δήμου που έχουν 
πείρα ή γνώσεις σχετικές με το αντικείμενο της επιχείρη¬ 
σης και, 

γ. Ένας (1) είναι εκπ ρόσω πος της Αγροτικής Συνεταιρι¬ 
στικής Οργάνωσης Σκοπέλου. 

Σε περίπτωση που οι εργαζόμενοι είναι πάνω από είκοσι 
(20) μετέχει ένας εκπρόσωπός τους και μειώνεται ο αριθ¬ 
μός των μελών - κατοίκων. 

Ο εκπρόσωπος των εργαζομένων και του Κοινωνικού 
φορέα προτεΐνονται από τους οικείους φορείς. 

2. Το Δημοτικό Συμβούλιο ορίζει από το μέλη του διοι¬ 
κητικού Συμβουλίου τον Πρόεδρο και τον Αντιπρόεδρό 
του (Άρθρο 3 παρ. 1 του Ν. 1069/80 και 261 Π.Δ. 323/ 
1989). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της 25027/84 ΦΕΚ 244 Β’ 
Απόφ. Υπ. Εσωτερικών), 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικαστι¬ 
κές ή εξώδικες (άρθρο 5 παρ. 4 Ν. 1069/80). 

Στον Υπουργό Εσωτερικών Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 6 Νοεμβρίου 1995 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο υπουργοί εσωτερικόν 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α. Α. ΤΣΟΧΑΤΖΟΠΟΥΛΟΣ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 414 (2) 

ίδρυση Τμήματος Δοκίμων Αστυφυλάκων Διδυμοτείχου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έρχοντας υπόψη: 

1. Τις διατάξεις του άρθρου 11 παρ. 1 εδόφ. α’, β' και ζ’ 
του ν. 1481/1984 «Οργανισμός Υπουργείου Δημόσιας 
Τάξης» (Α - - 152), όπως αντικαταστάθηκε με το άρθρο 1 
του ν. 1590/1986 (Α' - 49). 

2. Τις διατάξεις του άρθρου 2 παρ. 4 του ν. 2226/1994 
«Εισαγωγή, εκπαίδευση και μετεκπαίδευση στις Σχολές 
της Αστυνομικής Ακαδημίας και στο Τμήμα Ανθυποπυρα- 
γών της Πυροσβεστικής Ακαδημίας και άλλες διατάξεις» 
(Α' - 122). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικό Όργανα» (Α' - 137), το οποίο 
προστέθηκε με το άρθρο 27 του ν. 2081/1992 (Α -154). 

4. Τις διατάξεις του π.δ. 137/1986 «Συγκράτηση της 

Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α’ - 51). 

5. Τις διάταξεις του π,δ. 82/1993«Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων αε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α - 
36). 

6. Το γεγονός ότι από τις διατάξεις του παρόντος δια¬ 
τάγματος, για μεν το έτος 1995 δεν πρακαλείται δαπάνη 
σε βάρος του κρατικού προϋπολογισμού, καθόσον το συ¬ 
γκεκριμένο Τμήμα δεν θα λειτουργήσει εντός του έτους 
αυτού, για δε το έτος 1996 προκαλείται δαπάνη ύψους 
741.000.000 δρχ. περίπου και για το έτος 1997 και για 
καθένα από τα επόμενα έτη δαπάνη ύψους 119.000.000 
δρχ. περίπου. Η δαπάνη έτους 1996 θα καλυφθεί κατ ένα 
μέρος από τις εγεγραμμένες πιστώσεις των ΚΑΕ 1431, 
1432, 1711, 1712, 1722, 1921, 1951, και 1961 του 
προϋπολογισμού εξόδων της Ελληνικής Αστυνομίας, 
έτους 1995, σύμφωνα με την υπ' αριθμ. 2056649/ 
7.9.1995 απόφαση του Υπουργού Οικονομικών, και κατά 
το υπόλοιπο μέρος από τις σχετικές πιστώσεις που έχουν 
προβλεφθεί στον προϋπολογισμό εξόδων Ελληνικής 
Αστυνομίας έτους 1996. Οι δαπάνες του έτους 1997 και 
των επομένων έτων θα προβλέπονται και θα καλύπτονται 
από τις σχετικές πιστώσεις των κατ' έτος προϋπολογι¬ 
σμών εξόδων Ελληνικής Αστυνομίας. 

7. Την υπ' αριθμ. 606/1995 γνωμοδότηση του Συμβου¬ 
λίου της Επικράτειας, ύστερα απο πρόταση του Υπουργού 
Δημόσιας Τάξης, αποφασίζουμε: 

Αρθρο 1 

1. Ιδρύεται Τμήμα Δοκίμων Αστυφυλάκων Διδυμοτεί¬ 
χου, με έδρα τον ομώνυμο Δήμο, το οποίο υπάγεται διοι¬ 
κητικά στη Σχολή Αστυφυλάκων Ελληνικής Αστυνομίας. 

2. Τα θέματα λειτουργίας του ανωτέρω Τμήματος ρυθ¬ 
μίζονται από τις σχειτικές διατάξεις του π.δ. 352/1995 [Α' 
- 187). 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 


Αθήνα, 9 Νοεμβρίου 1995 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜ. ΤΑΞΗΣ 

ΙΩΣΗΦ ΒΑΛΥΡΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 415 (3) 

Συμπλήρωση του Π.Δ. 45/91 (ΦΕΚ 24, Α ) για τη νομική 
προστασία των τοπογραφιών προϊόντων ημιαγωγών σε 
συμμόρφωση προς την Οδηγία του Συμβουλίου των Ευ¬ 
ρωπαϊκών Κοινοτήτων 87/54/ΕΟΚ της 16ης Δεκεμ¬ 
βρίου 1986 και την Απόφαση 90/510/ΕΟΚ, έτοι όπως 
τροποποιήθηκε από τις Αποφάσεις 93/17/ΕΟΚ, 95/ 
237/ΕΚ, 94/700/ΕΚ, 94/828/ΕΚ και για την προσαρ¬ 
μογή του προς τις διατάξεις της Συμφωνίας για τον Ευ¬ 
ρωπαϊκό Οικονομικό Χώρο (ΕΟΧ) που κυρώθηκε με τον 
Ν. 2155/1993. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη τις διατάξεις: 

1. Του άρθρου 4 του Ν. 1338/1983 «Εφαρμογή του Κοι¬ 
νοτικού Δικαίου» (ΦΕΚ 34, Α') όπως αντικαταστάθηκε με 
το άρθρο 6 παρ. 4 του Ν. 1440/1984 «Συμμετοχή της Ελ¬ 
λάδος σε κεφάλαιο, στα αποθεματικά και στις προβλέψεις 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (ΦΕΚ 70, Α), 
και τροποποιήθηκε με το άρθρο 31 του Ν. 2076/1992 
(ΦΕΚ 130 Α') και του άρθρου 3 του Ν. 1338/1983 όπως 
αντικαταστάθηκε με το άρθρο 65 του Ν. 1892/1990 (ΦΕΚ 
101 Α'). 

2. Του άρθρου 2 εδαφ. β της κυρωθείσης με το άρθρο 
πρώτο του Ν. 2155/1993 (ΦΕΚ 104 Α') Συμφωνίας για τον 
Ευρωπαϊκό Οικονομικό Χώρο (ΕΟΧ) και του άρθρου δεύ¬ 
τερου του ίδιου Νόμου. 

3. Την Πράξη για προσχώρηση του Βασιλείου της Ισπα¬ 
νίας και της Πορτοναλικής Δημοκρατίας στην Ευρωπαϊκή 
Οικονομική Κοινότητα και στην Ευρωπαϊκή Κοινότητα 
Ατομικής Ενέργειας (Ε.Ε.Ε. 302/15.1.1985) που κυρώθηκε 
με τον Ν. 1572/1985 (ΦΕΚ 193, Α', 1985). 

4. Του άρθρου 1 παρ. 2 του Ν. 1733/1987 «Μεταφορά 
τεχνολογίας, εφευρέσεις, τεχνολογική καινοτομία και σύ¬ 
σταση Επιτροπής Ατομικής Ενέργειας» (ΦΕΚ 171 Α'). 

5. Του άρθρου 29 Α του Ν. 1558/1985 «Κυβέρνηση και 
Κυβερνητικά όργανα» (ΦΕΚ 137 Α'), όπως αυτό προστέ¬ 
θηκε με το άρθρο 27 του Ν. 2081 /1992 (ΦΕΚ 154 Α). 

6. Ότι η παρούσα τροποποίηση δεν προκαλεί δαπάνη 
στον προϋπολογισμό του Κράτους. 

7. Την με αριθμό 428/95 γνωμοδότηση του Συμβουλίου 
της Επικρατείας ύστερα από πρόταση του Υπουργού 
Εθνικής Οικονομίας και Υπουργών Δικαιοσύνης, Βιομηχα¬ 
νίας, Ενέργειας και Τεχνολογίας, αποφασίζουμε: 

Άρθρο 1 

Σκοπός του παρόντος είναι η τροποποίηση και συμπλή¬ 
ρωση του Π.Δ. 45/1991 (ΦΕΚ 24 Α') σε συμμόρφωση 
προς την Οδηγία 87/54 ΕΟΚ του Συμβουλίου των Ευρω¬ 
παϊκών κοινοτήτων της 16ης Δεκεμβρίου 1986 (Ε.Ε.Ι.. 24 
σελ. 36) τις αποφάσεις 90/510/ΕΟΚ,(Ε.Ε.Ι,. 285σελ. 29), 
93/17/ΕΟΚ (Ε.Ε.Λ. 11 σελ. 22) 95/237/ΕΚ, (Ε.Ε.Ι.. 158, 
σελ. 38), 94/700/ΕΚ, (Ε.Ε.Ι.. 284, σελ. 61), και 94/828/ 
ΕΚ, (Ε.Ε.Ι.. 351, σελ. 12) και την προσαρμογή του προς τις 
διατάξεις της Συμφωνίας για τον Ευρωπαϊκό Οικονομικό 
Χώρο (ΕΟΧ), που κυρώθηκε με τον Νόμο 2155/1993. 

Άρθρο 2 

α. Η παράγραφος 2 του άρθρου 5 καταργείται. 
β. Στις περιπτώσεις (α) και (β) της παραγράφου 1 του 

άρθρου 6, μετά τον όρο «...Κράτους μέλους της Κοινότη- 
τος» προστίθεται ο όρος «...ή Κράτους μέλους της ΕΖΕΣ 
πλήν Ελβετίας». 

γ. Οι παράγραφοι 2, 3 και 4 του άρθρου 6 τροποποιού¬ 
νται ως εξής: 

«2, Το δικαίωμα της παραγράφου 1 παρέχεται σε φυ¬ 
σικά πρόσωπα που είναι υπήκοοι των παρακάτω χωρών ή 
έχουν την συνήθη διαμονή τους στις παρακάτω χώρες κα¬ 
θώς και σε εταιρείες ή άλλα νομικά πρόσωπα που έχουν 
την εμπορική ή τη βιομηχανική εγκατάστασή τους στις πα¬ 
ρακάτω χώρες: 

Αυστραλία 

Εδαφική ενότητα Σαιν Πιερ και Μικελόν 
Γαλλική Πολυνησία 

Γαλλικές περιοχές του νοτίου ημισφαιρίου και 

της Ανταρκτικής 

Ισλανδία 

Ιαπωνία 

Λιχτενστάιν 

Νέα Καληδονία και τα εξαρτημένα εδάφη 

Νορβηγία 

Καναδάς 

Ελβετία 

Νήσοι Βάλλις και Φουτούνα 

3 α)Ίο δικαίωμα της παραγράφου 1 παρέχεται και σε 
φυσικά πρόσωπα που είναι υπήκοοι των Ηνωμένων Πολι¬ 
τειών της Αμερικής ή ενός από τα εδάφη που αναφέρονται 
παρακάτω ή που έχουν την συνήθη διαμονή τους στη χώρα 
αυτή ή σε ένα από τα εδάφη αυτά: 

Ανγκουίλα 

Αροϋμπα 

Βερμούδες 

Βρετανικό έδαφος του Ινδικού Ωκεανού 

Βρετανικές Παρθένοι Νήσοι 

Νήσοι Καίυμαν 

Αγγλονορμανδικές Νήσοι 

Νήσοι Φάλκλαντ 

Χόνγκ Κονγκ 

Νήσος Μαν 

Μονσεράτ 

Πίτκαϊρν 

ΑγίαΕλένη 

Εξαρτημένα εδάφη της Αγίας Ελένης (νήσοι Ασενσιόν 
και 

Τριστάν ντα Κούνια) 

Νότια Γεωργία και Νότιοι Νήσοι Σάντουιτς 
Νήσοι Τέρκς και Κάικος 
Ολλανδικές Αντίλλες 

β) Το δικαίωμα της παραγράφου 1 παρέχεται και σε 
εταιρείες ή άλλα νομικά πρόσωπα των Ηνωμένων Πολι¬ 
τειών της Αμερικής ή ενός από τα εδάφη που αναφέρονται 
στο εδάφιο (α) και που έχουν πραγματική και ουσιαστική 
βιομηχανική ή εμπορική εγκατάσταση στις Ηνωμένες Πο¬ 
λιτείες ή σε ένα από τα εδάφη αυτά εφόσον οι εταιρείες 
και άλλα νομικά πρόσωπα της Ελλάδας τα οποία έχουν δι¬ 
καίωμα της προστασίας βάσει του παρόντος προεδρικού 
διατάγματος απολαύουν προσταοίας οτις Ηνωμένες Πολι¬ 
τείες ή στο συγκεκριμένο έδαφος και εφόσον ή πλήρωση 
της προϋπόθεσης αυτής διαπιστώνεται από τήν Επιτροπή 
ή το Συμβούλιο και ανακοινώνεται στα Κράτη μέλη. 

4. Σε περίπτωση που σύμφωνα με διατάξεις του παρό¬ 
ντος δεν παρέχεται δικαίωμα προστασίας, το δικαίωμα 


αυτό χορηγείται επίσης στα φυσικά πρόσωπα που είναι 
υπήκοοι κράτους μέλους ή έχουν τη συνήθη διαμονή τους 
στο έδαφος κράτους μέλους και στα νομικά πρόσωπα με 
πραγματική βιομηχανική ή εμπορική εγκατάσταση στο 
έδαφος κράτους - μέλους που: 

α) Εκμεταλλεύονται εμπορικά για πρώτη φορά στην Ελ¬ 
λάδα ή σε άλλο Κράτος - μέλος της Κοινότητας μία τοπο¬ 
γραφία που δεν έχει γίπνει ακόμα αντικείμενο εμπορικής 
εκμετάλλευσης πουθενά στον κόσμο και 

β) Έλαβαν αποκλειστική άδεια εκμετάλλευσης της το¬ 
πογραφίας για όλη την Κοινότητα, από το πρόοωπο που 
έχει το δικαίωμα να διαθέτει την τοπογραφία». 

Άρθρο 3 

Οι παράγραφοι 1, 2, 3 και 4 του άρθρου 7 τροποποιού¬ 
νται ως εξής: 

«1. Με την επιφύλαξη των παραγράφων 2, 3 και 4 το δι¬ 
καίωμα προστασίας ισχύει υπέρ των δημιουργών των το¬ 
πογραφιών προϊόντων ημιαγωγών. 

2. Όταν οι τοπογραφίες δημηιουργούνται κατά τη διάρ¬ 
κεια σχέσης εργασίας του δημιουργού το δικαίωμα προ¬ 
στασίας παρέχεται στον εργοδότη του δημιουργού. 

3. Όταν οι τοπογραφίες δημιουργοϋνται βάσει σύμβα¬ 
σης εκτός από σύμβαση εργασίας, το δικαίωμα προστα¬ 
σίας παρέχεται στον συμβαλλόμενο που έχει παραγγείλει 
την τοπογραφία. 

4. Το δικαίωμα προστασίας των παραγράφων 2 και 3 
ισχύει εφόσον δεν υπάρχει αντίθετη συμβατική ρύθμιση 
μεταξύ εργαζομένου και εργοδότη». 

Άρθρο 4 

Το άρθρο 13 παράγραφος 4 αναδιατυπώνεται ως εξής: 

«4. Το κατά την παράγραφο 1 εδάφιο β αποκλειστικό δι¬ 
καίωμα επί προστατευόμενης τοπογραφίας δεν ισχύει και 
δεν εφαρμόζεται όταν η τοπογραφία ή το προϊόν ημιαγω¬ 
γών διατέθηκε στην αγορά ενός Κράτους - μέλους των 
Ευρωπαϊκών Κοινοτήτων ή Κράτους μέλους της ΕΖΕΣ 
πλήν Ελβετίας, από πρόσωπα που δικαιούται να εγκρίνει 
την εμπορία του ή με τη συγκατάθεσή του». 

Άρθρο 4 

Οι παράγραφοι 1, 2 και 4 του άρθρου 14 τροποποιού¬ 
νται ως εξής: 

«1. Το αποκλειστικό δικαίωμα κατά το άρθρο 13 του πα¬ 
ρόντος προεδρικού διατάγματος αρχίζει από την ημέρα 
κανονικής κατάθεσης στον ΟΒ1 της αίτησης για καταχώ- 
ρηση της τοπογραφίας. 

2. Σε περίπτωση που η ημερομηνία της πρώτης εμπορι¬ 
κής εκμετάλλευσης της τοπογραφίας προηγείται της ημε¬ 
ρομηνίας που ορίζει η παράγραφος 1, το εν λόγω αποκλει¬ 
στικό δικαίωμα γεννάται από την ημερομηνία της πρώτης 
εμπορικής εκμετάλλευσης». 

4. Τα δικαιώματα αποκλειστικότητας που ισχύουν δυνά¬ 
μει της παραγράφου 1 παύουν να ισχύουν εάν γίνει εμπο¬ 
ρική εκμετάλλευση της τοπογραφίας, οπουδήποτε στον 
κόσμο εντός 15 ετών από την ημερομηνία των πρώτου κα¬ 
θορισμού ή κωδικοποίησης και δεν γεννώνται νέα δικαιώ¬ 
ματα αποκλειστικότητας εάν, εντός της αυτής περιόδου, 
δεν έχει υποβληθεί νομοτύπως αίτηση καταχώρησης στον 
ΟΒΙ αφού η καταχώρηση αποτελεί προϋπόθεση για τη γέ¬ 
νεση ή την περαιτέρου ισχύ των δικαιωμάτων αυτών». 

Άρθρο 6 

Έναρξη ισχύους. 

Το παρόν προεδρικό διάταγμα ισχύει από τη δπμοσίεσή 
του στην Εφημερίδα της Κυβερνήσεως. 

Σίτον Υπουργό Βιομηχανίας, Ενέργειας και Τεχνολογίας 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Νοεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι υπουργοί 

ΔΙΚΑΙΟΣΥΝΗΣ ΕΘΝΙΚΗΣ ΟΙΚΟΝΟΜΙΑΣ 

I. ΠΟΤΤΑΚΗΣ Γ. ΠΑΠΑΝΤΩΝΙΟΥ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Α. ΠΕΠΟΝΗΣ 
-►- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 416 (4) 

Περί επεκτάσεως των εγκαταστάσεων εις την Μαγούλα 

Αττικής Ανωνύμου Εταιρίας με την επωνυμία «Προνο¬ 
μιούχος Ανώνυμος Εταιρία Γ ενικών Αποθηκών της Ελ¬ 
λάδας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έρχοντας υπόψη: 

1. Το άρθρο 14 σε συνδυασμό με τα άρθρα 8,12 και 20 
του Ν.Δ. 3077/54 «περί Γενικών Αποθηκών» (ΦΕΚ 243/ 
Α/1954). 

2. Το Ν. 155Θ/85 «Κυβέρνηση και Κυβερνητικά Όρ¬ 
γανα». 

3. Το Π.Δ. 450/16.10.91 «περί επεκτάσεως των εγκα¬ 
ταστάσεων εις την Μαγούλα Αττικής Ανωνύμου Εταιρείας 
με την επωνυμία «Προνομιούχος Ανώνυμος Εταιρεία Γενι¬ 
κών Αποθηκών της Ελλάδος» (ΦΕΚ 165/Α/30.10.91). 

4. Την αριθμ. 353/12.1.94 αίτηση της Ανωνύμου Εται¬ 
ρείας με την επωνυμία «Προνομιούχος Ανώνυμος Εταιρεία 
Γενικών Αποθηκών της Ελλάδος. 

5. Την από 3.3.95 έκθεση της Επιτροπής που συστή- 
θηκε σύμφωνα με τις διατάξεις του άρθρου 12 του Ν.Δ. 
3077/54 με τα συνημμένα σ’ αυτή σχεδιαγράμματα. 

6. Το γεγονός ότι από τις διατάξεις του παρόντος Π.Δ./ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

7. Την αριθμ. 462/95 γνωμοδότηση του Συμβουλίου της 
Επικράτειας μετά από πρόταση του Υπουργού Εμπορίου, 
αποφασίζουμε. 

Άρθρο μόνο 

Εγκρίνουμε την επέκταση των εγκαταστάσεων της 
Ανώνυμης Εταιρείας με την επωνυμία «Προνομιούχος 
Ανώνυμος Εταιρεία Γενικών Αποθηκών της Ελλάδας», επί 
στεγασμένης αποθηκευτικής επιφάνειας συνολικού εμ- 
βαδού 19.428,53 μ2 εντός γηπέδου της εταιρείας συνολι¬ 
κού εμβαδοϋ 145.000 μ2 στην περιοχή «Πλακωτό» κοινό¬ 
τητας Μαγούλας Αττικής και επί της επαρχιακής οδού 
Ελευσίνας - Στεφάνης (Δερβενοχωρίου). 


Στον Υπουργό Εμπορίου αναθέτουμε την δημοσίευση 
και εκτέλεση του παρόντος Διατάγματος. 

Αθήνα, 1 Νοεμβρίου 1995 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΟΥ 

Ν. ΑΚΡΓΠΔΗΣ 

♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 417 (5) 

Ρύθμιση θεμάτων που αφορούν στην Υπηρεσιακή Κατά¬ 
σταση των ελεγκτών εναέριας κυκλοφορίας της Υπη¬ 
ρεσίας Πολιτικής Αεροπορίας του Υπουργείου Μετα¬ 
φορών και Επικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 παρ. 8 του Ν. 2271/1994 «Εξυγίανση 
της Ολυμπιακής Αεροπορίας» (Α’ 229). 

β. Του Ν.Δ. 714/1970 «περί Ιδρύσεως Διευθύνσεως 
Εναερίων Μεταφορών (Δ.Ε.Μ.) κ.λπ.» (Α 238), όπως τρο¬ 
ποποιήθηκε με το Ν. 1340/1983 (Α' 35). 

γ. Του Π.Δ. 56/1989 «Οργανισμός της Υπηρεσίας Πολι¬ 
τικής Αεροπορίας (Υ.Π.Α.) του Υπουργείου Μεταφορών 
και Επικοινωνιών» (Α' 28), όπως τροποποιήθηκε με το 
Π.Δ. 439/1989 (Α' 190) και το Π.Δ. 35/1993 (Α' 13). 

δ. Του Π.Δ. 238/1990 «Ρύθμιση θεμάτων Προσωπικού 
της Υπηρεσίας Πολιτικής Αεροπορίας (Υ.Π.Α.) του 
Υπουργείου Μεταφορών και Επικοινωνιών» (Α' 96). 

ε. Του Ν. 2190/1994 «Σύσταση Ανεξάρτητης Αρχής για 
την Επιλογή Προσωπικού και Ρύθμιση θεμάτων Διοίκη¬ 
σης» (Α' 28). 

στ. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 (Α' 154). 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι¬ 
σμού. 

3. Το με αριθ. 487/1995 Πρακτικό Επεξεργασίας του 
Συμβουλίου Επικράτειας με πρόταοη των Υπουργών Εσω¬ 
τερικών - Δημόσιας Διοίκησης και Αποκέντρωσης και Με¬ 
ταφορών και Επικοινωνιών, αποφασίζουμε: 

Άρθρο 1 

Βαθμολογική κλίμακα και διάρθρωση θέσεων - Προαγω¬ 
γές 

1. Οι θέσεις του προσωπικού των κατηγοριών ΠΕ2, ΤΕ2 
και ΔΕ2, Ελεγκτών Εναέριας Κυκλοφορίας (Ε.Ε.Κ.) της 
Υπηρεσίας Πολιτικής Αεροπορίας είναι σε κάθε κατηγο¬ 
ρίας οργανικό ενιαίες και κατατάσσονται οε πέντε βαθ¬ 
μούς ως ακολούθως: 

Αρχιελεγκτής 
Προϊστάμενος Ελεγκτής 
Ελεγκτής Α' 

Ελεγκτής Β 
Δόκιμος Ελεγκτής 

Ο βαθμός του δόκιμου ελεγκτής είναι εισαγωγικός ο δε 
του αρχιελεγκτή καταληκτικός. 

2. Οι παραπάνω βαθμοί κατά τη διάκριση της παρ. 1 του 
άρθρου 34 του Ν. 2190/1994, αντιστοιχούν: 

α. του Αρχιελεγκτή και ίου Προϊσταμένου Ελεγκτή στο 
βαθμό Α' 

β. του Ελεγκτή Α' στο βαθμό Β' 
γ. του Ελεγκτή Β' στο βαθμό Γ 
δ. του Δόκιμου Ελεγκτή στο βαθμό Δ 

3. Η προαγωγή από βαθμό σε βαθμό γίνεται σύμφωνα 
με τα επόμενα εδόφια: 

α. Τον βαθμό του Αρχιελεγκτή καταλαμβάνει Ε.Ε.Κ.. ο 
οποίος έχει συμπληρώσει τουλάχιστον 20 έτη υπηρεσίας 
στον κλάδο Ε.Ε.Κ., από τα οποία τα δώδεκα (12) έτη στην 
άσκηση καθηκόντων σε μία ή περισσότερες ειδικότητες 
από εκείνες που προβλέπονται στο άρθρο 2 παρ. 2 του 
Π.Δ. 238/1990. 

β. Τον βαθμό του Προϊσταμένου Ελεγκτή καταλαμβάνει 
Ε.Ε.Κ., ο οποίος έχει συμπληρώσεις τουλάχιστον δεκαπέ¬ 
ντε (15) έτη υπηρεσίας στον κλάδο Ε.Ε.Κ., από τα οποία 
τα οκτώ (8) έτη στην άσκηση καθηκόντων σε μια ή περισ¬ 
σότερες από τις παραπάνω ειδικότητες. 

γ. Το βαθμό του Ελεγκτή Α' καταλαμβάνει Ε.Ε.Κ., ο 
οποίος έχει συμπληρώσει δέκα (10) έτη υπηρεσίας στον 
κλάδο Ε.Ε.Κ., από τα οποία τα πέντε (5) έτη στην άσκηση 
καθηκόντων σε μία η περισσότερες από τις παραπάνω ει¬ 
δικότητες. 

δ. Το βαθμό του Ελεγκτή Β' καταλαμβάνει Ε.Ε.Κ., ο 
οποίος έχει συμπληρώσει τουλάχιστον τέσσερες (4) έτη 
υπηρεσίας στον κλάδο Ε.Ε.Κ. και κατέχει μία ή περισσότε¬ 
ρες από τις παραπάνω ειδικότητες. 

4. Μεταξύ υπαλλήλων του ίδιου βαθμού δεν υπάρχει αρ¬ 
χαιότητα. 

Αρθρο 2 

1. Η παρ. 1 του άρθρου 2 του Π.Δ. 238/1990, αντικαθί¬ 
σταται ως εξής: 

«Οι υπάλληλοι που διορίζονται στην κατηγορία ΠΕ2 
Ε.Ε.Κ. της Υ.Π.Α. υποχρεούνται να υπηρετήσουν σε μονά¬ 
δες που ασκείται έλεγχος ενάεριας κυκλοφορίας συνεχώς 
από το διορισμό τους και για χρονικό διάστημα δώδεκα 
(12) ετών, ασκώντας καθήκοντα μιάς ή περισσοτέρων ει¬ 
δικοτήτων από τις προβλεπάμενες στην παράγραφο 2 του 
παρόντος. Στο χρόνο αυτό συνυπολογίζονται και τα δια¬ 
στήματα εκπαίδευσης στη Σχολή Πολιτικής Αεροπορίας 
(Σ.Π.Ο,Α.) ή σε άλλους φορείς επί θεμάτων εναέριας κυ¬ 
κλοφορίας». 

2. Το άρθρο 3, του Π.Δ 238/1990 αντικαθίσταται ως 
εξής: 

«Με απόφαση του Διοικητή της Υ.Π.Α. προσδιορίζονται 
τα ειδικότερα καθήκοντα των Ε.Ε.Κ. κάθε βαθμού σύμ¬ 
φωνα με την ισχύουσα κάθε φορά νομοθεσία περί πτυχίων 
και ειδικοτήτων εναέριας κυκλοφορίας ή σύμφωνα με 
σχετικούς κανονισμούς του Διεθνούς Οργανισμού Πολιτι¬ 
κής Αεροπορίας (ΙΟΑΟ)». 

3. Το άρθρο 4, του Π.Δ. 238/1990 αντικαθίσταται ως 
εξής: 

«1. Για την κατάληψη θέσεως Προϊσταμένου από Ε. Ε. Κ. 
σε υπηρεσίες εναερίου κυκλοφορίας απαιτούνται, πέραν 
των προβλεπομένων από την κείμενη νομοθεσία προσό¬ 
ντων και τα εξής: 

α. Για την κατάληψη θέσης προϊσταμένου διεύθυνσης ή 
αντιστοίχου επιπέδου οργανικής μονάδας, απαιτείται κα¬ 
τοχή του βαθμού του Αρχιελεγκτή. 

β. Για την κατάληψη θέσης προϊσταμένου τμήματος ή 
αντιστοίχου επιπέδου οργανικής μονάδας, απαιτείται κα¬ 


τοχή του βαθμού του Προϊσταμένου Ελεγκτή. 

γ. Για την κατάληψη θέσης Προϊσταμένου αυτοτελούς 
γραφείου ή αντιστοίχου επιπέδου οργανικής μονάδας 
απαιτείται κατοχή του βαθμού του Ελεγκτή Α . 

2 Σε περιπτώσεις αερολιμένων, όπου υπηρετούν έως 
έξι (6) Ε.Ε.Κ., ως Προϊστάμενος τμήματος ή γραφείου 
μπορεί να τοποθετείται Ε.Ε.Κ., με βαθμό Ελεγκτή Β εφό¬ 
σον δεν υπηρετούν Ε.Ε.Κ. με ανώτερο βαθμό». 

Άρθρο 3 

Κατάταξη υπηρετούντων υπαλλήλων 

1. Για την κατάταξη των ήδη υπηρετούντων Ε.Ε.Κ., 
στους οργανικά ενιαίους βαθμούς των κατηγοριών που 
προβλέπονται στο άρθρο 1 του παρόντος, λαμβάνεται 
υπόψη ο χρόνος από την απόκτηση μιας από τις ειδικότη¬ 
τες του άρθρου 2 παρ. 2 του Π.Δ. 238/1990 μέχρι τη δη¬ 
μοσίευση του παρόντος, θεωρουμένου ότι κατά το χρόνο 
αυτό ασκούσαν τα καθήκοντα της συγκεκριμένης ειδικό¬ 
τητας, ανεξάρτητα αν αυτή ήταν σε ισχύ, υπό την προϋπό¬ 
θεση ότι το διάστημα αυτό υπηρετούσαν στην Υ.Π.Α. ως 
Ε.Ε.Κ. 

Ως χρόνος υπηρεσίας στον κλάδο Ε.Ε.Κ. λογίζεται ο συ¬ 
νολικός χρόνος δημόσιας υπηρεσίας, συνυπολογιζομένου 
και του χρόνου δημόσιας Υπηρεσίας που έχει αναγνωρι- 
σθεί. Η πιό πάνω κατάταξη των Ε. Ε.Κ. γίνεται με διαπιστω- 
τική πράξη του Διοικητή της Υ.Π.Α. μετά από ούμφωνη 
γνώμη της Επιτροπής της επομένης παραγράφου. 

2. Εντός δέκα (10) ημερών από τη δημοσίευση του πα¬ 
ρόντος, με απόφαση του Διοικητή της Υ.Π.Α. συγκροτεί¬ 
ται Επιτροπή η οποία αποτελείται από δύο (2) Αρχιελε- 
γκτές, οριζόμενους από το Διοικητή της Υ.Π.Α. και έναν 
(1) εκπρόσωπο της Ένωσης Ελεγκτών Εναέριας Κυκλο¬ 
φορίας Ελλάδας (Ε.Ε.Ε.Κ.Ε.), που υποδεικνύεται από το 
Διοικητικό της Συμβούλιο. 

3. Έργο της ως άνω Επιτροπής ορίζεται ο υπολογισμός 
του χρόνου άσκησης ειδικότητας των Ε.Ε.Κ. σύμφωνα με 
τις σχετικές βεβαιώσεις από τις μονάδες που υπηρετούν 
οι υπάλληλοι και οι οποίες συγκεντρώνονται με μέριμνα 
της Διεύθυνσης Εναέριας Κυκλοφορίας (Ε.Κ.) της Κεντρι¬ 
κής Υπηρεσίας (Κ.Υ.) της Υ.Π.Α.). 

Ο υπολογισμός αυτός πραγματοποιείται το πρώτο δε¬ 
καήμερο κάθε μήνα με βάση τις διατάξεις που ισχύουν 
κάθε φορά και υποβάλλεται στις αρμόδιες Διευθύνσεις 
της Υ.Π.Α. για δικές τους ενέργειες. 

4.0 Ε.Ε.Κ. ο οποίος δεν έχει συμπληρώσει δώδεκα (12) 
έτη άσκησης καθηκόντων ειδικότητας μπορεί με αίτησή 
του να μετακινηθεί σε μονάδα όπου ασκείται έλεγχος ενα¬ 
ερίου κυκλοφορίας για τη συμπλήρωση του χρόνου αυτού. 
Η εν λόγω αίτηση πρέπει να υποβληθεί εντός έτους από τη 
δημοσίευση του παρόντος, η δε μετακίνηση αυτή είναι 
υποχρεωτική για την Υπηρεσία, η οποία αποφασίζει σχετι- 
κώς εντός εξαμήνου από την υποβολή της αίτησης. 

5. Από τη δημοσίευση του παρόντος ως χρόνος άσκη¬ 
σης καθηκόντων ειδικότητας, θεωρείται ο χρόνος, κατά 
τον οποίο ο Ε.Ε.Κ. υπηρετεί σε μονάδα που ασκείται έλεγ¬ 
χος εναερίου κυκλοφορίας και είναι κάτοχος ειδικότητας 
που προβλέπεται για τη μονάδα αυτή. 

Για τους Ε.Ε.Κ. οι οποίοι δεν υπηρετούν σε μονάδες 
που ασκείται έλεγχος εναέριας κυκλοφορίας και είναι κά¬ 
τοχοι ειδικότητας ή ανανεώνουν την ειδικότητα σύμφωνα 
με τις κείμενες σχετικές διατάξεις, ως χρόνος άσκησης 
καθηκόντων ειδικότητας λαμβάνεται το 16 του χρόνου 

ισχύος αυτής της ειδικότητας. 

6. Οι Ε.Ε.Κ., οι οποίοι δεν έχουν συμπληρώσει δώδεκα 
(12) έτη άσκησης καθηκόντων ειδικότητας έχουν όμως 
συμπληρώσει δέκα (10) έτη άσκησης καθηκόντων ειδικό¬ 
τητας ή έχουν εκπαιδευθεί σε ειδικά θέματα εναερίου κυ¬ 
κλοφορίας μπορούν κατ' εξαίρεση του άρθρου 2 παρ. 1 
του παρόντος να τοποθετούνται σε μονάδες όπου δεν 
ασκείται έλεγχος εναερίου κυκλοφορίας, για χρονικό διά¬ 
στημα, που δεν υπερβαίνει τα τέσσερα (4) έτη συνολικά. 
Το χρονικό αυτό διάστημα προσμετράται στον χρόνο 
άσκησης της ειδικότητας, την οποία κατείχαν οι υπάλλη¬ 
λοι πριν από την τοποθέτησή τους στις μονάδες αυτές με 
την προϋπόθεση ότι οι εν λόγω μονάδες ανήκουν στις 
Υπηρεσίες Εναερίου Κυκλοφορίας. 

7. Οι Ε.Ε.Κ. που τοποθετούνται ως αερολιμενάρχες ή 
παρακολουθούν εκπαιδευτικά προγράμματα εναερίου κυ¬ 
κλοφορίας θεωρούνται ότι ασκούν τα καθήκοντα της ειδι¬ 
κότητας που κατείχαν προ της τοποθετήσεώς τους ή της 
έναρξης των προγραμμάτων. Από τη δημοσίευση του πα¬ 
ρόντος για όσους έχουν τοποθετηθεί ή πρόκειται να τοπο¬ 
θετηθούν ως αερολιμενάρχες η ρύθμιση αυτή ισχύει με 
την προϋπόθεση ότι στον αερολιμένα ασκείται έλεγχος 
εναέριας κυκλοφορίας. 

8. Ο χρόνος άσκησης των καθηκόντων ειδικότητας, 
όπως αυτός υπολογίζεται με τις διατάξεις του παρόντος, 
λαμβάνεται υπόψη υποχρεωτικά και αποκλειστικά για την 
κατάταξη και προαγωγή των υπαλλήλων καθώς και όπου 
απαιτείται για θέματα που αφορούν τον κλάδο των Ε.Ε.Κ. 
και θα βεβαιώνεται από τις μονάδες που υπηρετεί ή υπη¬ 
ρέτησε ο υπάλληλος. 

Αρθρο 4 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 


Αθήνα, 9 Νοεμβρίου 1995 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι υπουργοί 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΜΕΤΑΦΟΡΩΝ 4 

& ΑΠΟΚΕΝΤΡΩΣΗΣ ΕΠΙΚΟΙΝΩΝΙΩΝ 

ΑΠ.-ΑΘΑΝ. ΤΙΟΧΑΤΖΟΠΟΥΛΟΣ ΕΥΑΓΓΕΛΟ! ΒΕΝΙΖΕΛΟΣ 


Α ΠΟΦΑΣΕΙ Σ 

Αριθ. 692 <®> 

Αδεια λειτουργίας πιστωτικού ιδρύματος στον Πιστωτικό 
Συνεταιρισμό Χανιών Συν. Π.Ε., με την επωνυμία «Συ¬ 
νεταιριστική Τραπέζα Χανιών Συν. Π.Ε.». 

(Συνεδρίαση 560/18.9.95, θέμα 14) 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) τον ΑΝ 1665/51 «περί λειτουργίας και ελέγχου των 
τραπεζών», 

β) τον Ν. 1667/86 «αστικοί συνεταιρισμοί και άλλες δια¬ 
τάξεις», 

γ) το Ν. 2076/92 «ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις», 

δ) την ΠΔ/ΤΕ 2258/93 «καθορισμός πλαισίου λειτουρ¬ 
γίας και εποπτείος πιστωτικών ιδρυμάτων υπό τη μορφή 
πιστωτικών συνεταιρισμών του Ν. 1667/86», 
ε) την από 1 4.3.95 (ΑΠ 14168) αίτηση του «Πιστωτικού 
Συνεταιρισμού Χανίων Συν. Π.Ε.», 
στ) την από 9.8.95 σχετική εισήγηση της Διεύθυνσης 
Γενικής Επιθεώρησης Τραπεζών της Τράπεζας της Ελλά¬ 
δος, αποφάσισε τα εξής: 

Παρέχεται άδεια λειτουργίας πιστωτικού ιδρύματος υπό 
τη μορφή πιστωτικού συνεταιρισμού του Ν. 1667/86 στον 
Πιστωτικό Συνεταιρισμό Χανίων Συν.Π.Ε. με την επωνυμία 
«Συνεταιριστική Τράπεζα Χανίων Συν.Π.Ε.» με έδρα τα 
Χανιά, υπό τους ακόλουθους όρους: 

1. Η ως άνω συνεταιριστική τράπεζα επιτρέπεται να 
δραστηριοποιείται μόνον εντός του Νομού Χανίων. 

Για την τυχόν επέκταση της δραστηριότητας της σε επί¬ 
πεδο όμορων νομών ή διοικητικής περιφέρειας απαιτείται 
προηγούμενη έγκριση της Τράπεζας της Ελλάδος. 

2. Η λειτουργία της διέπειαι από τις αντίστοιχες διατά¬ 
ξεις που αφορούν στη λειτουργία των πιστωτικών ιδρυμά¬ 
των και της ΠΔ/ΤΕ 2258/2.11.93. 

3. θα παύσει η τήρηση διαθεσίμων της συνεταιριστικής 
τράπεζας υπό μορφή καταθέσεων ταμιευτηρίου σε πιστω¬ 
τικά ιδρύματα και θα γνωστοποιηθεί στην Τράπεζο της Ελ¬ 
λάδος η διακοπή αυτή. 

4. Οι δαπάνες για την κοινωνική δραστηριότητα της συ¬ 
νεταιριστικής τράπεζας θα καλύπτονται από τα καθαρά 
κέρδη, αφού πρώτα αφαιρεθούν οι αναλογούντες φόροι 
και οι υποχρεωτικές κρατήσεις για αποθεματικά, με δεδο¬ 
μένη την επάρκεια των ιδίων κεφαλαίων της. 

5. Η συνεταιριστική τράπεζα έχει υποχρέωση μέσα σε 
δεκαπέντε (15) ημέρες από την έναρξη λειτουργίας της 
να την αναγγείλει στην Τράπεζα της Ελλάδος (Διευθύν¬ 
σεις: Νομισματικής Πολιτικής και Τραπεζικών Εργασιών 
και Γενικής Επιθεώρησης Τραπεζών) και να προσδιορίσει 
την ακριβή διεύθυνση της εγκατάστασής της. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 0 Γραμματέας 

Ακριβές Αντίγραφο 

Αθήνα, 6 Νοεμβρίου 1995 
0 Γραμματέας 
Π. ΚΥΡ1ΑΚΟΠΟΥΛΟΣ 

-♦- 

ΑριΒ. 693 < 7 > 

Άδεια λειτουργίας πιστωτικού ιδρύματος στον Πιστωτικό 
Συνεταιρισμό Δωδεκανήσου με την επωνυμία «Συνε¬ 
ταιριστική Τραπέζα Δωδεκανήσου «Συν.Π.Ε.». 

(Συνεδρίαση 560/18,9,95, θέμα 15) 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) τον ΑΝ 1665/51 «περί λειτουργίας και ελέγχου των 
τραπεζών», 

β) τον Ν. 1667/86 «αστικοί συνεταιρισμοί και άλλες δια¬ 
τάξεις», 

γ) το Ν. 2076/92 «ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις», 
δ) την ΠΔ/ΤΕ 2258/93 «καθορισμός πλαισίου λειτουρ¬ 
γίας και εποπτείας πιστωτικών ιδρυμάτων υπό τη μορφή 
πιστωτικών συνεταιρισμών του Ν. 1667/86», 
ε) την από 28.2.95 (ΑΠ 14169) αίτηση του «Πιστωτικού 
Συνεταιρισμού Δωδεκανήσου Συν.Π.Ε », 
στ) την σχετική εισήγηση της Διεύθυνσης Γ ενικής Επι¬ 
θεώρησης Τραπεζών της Τράπεζας της Ελλάδος, αποφά¬ 
σισε τα εξής; 

Παρέχεται άδεια λειτουργίας πιστωτικού ιδρύματος υπό 
τη μορφή πιστωτικού συνεταιρισμού του Ν. 1667/86 στον 
Πιστωτικό Συνεταιρισμό Δωδεκανήσου Συν.Π.Ε. με την 
επωνυμία «Συνεταιριστική Τράπεζα Δωδεκανήσου 
Συν.Π.Ε.» με έδρα τη Ρόδο, υπό τους ακόλουθους όρους: 

1. Η ως άνω συνεταιριστική τράπεζα επιτρέπεται να 
δραστηριοποιείται μόνον εντός του Νομού Δωδεκανή¬ 
σου. 

Για την τυχόν επέκταση της δραστηριότητας της σε επί¬ 
πεδο όμορων νομών ή διοικητικής περιφέρειας απαιτείται 
προηγούμενη έγκριση της Τράπεζας της Ελλάδος. 


2. Η λειτουργία της διέπεται από τις αντίστοιχες διατά¬ 
ξεις που αφορούν στη λειτουργία των πιστωτικών ιδρυμά¬ 
των και της ΠΔ/ΤΕ 2258/2.11.93. 

3. θα παυσει η τήρηση διαθεσίμων της υπό μορφή κα¬ 
ταθέσεων ταμιευτηρίου σε πιστωτικά ιδρύματα και θα 
γνωστοποιηθεί στην Τράπεζα της Ελλάδος η διακοπή 
αυτή. 

4. Οι δαπάνες για την κοινωνική δραστηριότητα της συ¬ 
νεταιριστικής τράπεζας θα καλύπτονται από τα καθαρά 
κέρδη, αφού πρώτα αφαιρεθοϋν οι αναλογούντες φόροι 
και οι υποχρεωτικές κρατήσεις για αποθεματικά, με δεδο¬ 
μένη την επάρκεια των ιδίων κεφαλαίων του. 

5. Η συνεταιριστική τράπεζα έχει υποχρέωση μέσα σε 
δεκαπέντε (15) ημέρες από την έναρξη λειτουργίας της 
να την αναγγείλει στην Τράπεζα της Ελλάδος (Διευθύν¬ 
σεις: Νομισματικής Πολιτικής και Τραπεζικών Εργασιών 
και Γενικής Επιθεώρησης Τραπεζών) και να προσδιορίσει 
την ακριβή διεύθυνση της εγκατάστασής του. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 

Αθήνα, 6 Νοεμβρίου 1995 
Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην 605 απόφαση της Επιτροπής Νομισματικών και Πι¬ 
στωτικών θεμάτων που δημοσιεύτηκε στο ΦΕΚ 214/ 
19.10.95 του Α' και αφορά «Έγκριση ίδρυσης και λειτουρ¬ 
γίας στην Ελλάδα Γραφείου Αντιπροσωπείας της αλλοδα¬ 
πής τράπεζας ΒΑΝΟΑ ΗΟΜΑΝΑ ϋΕ ΟΟΜΕΒΤ ΕΧΤΕΒΙΟΗ 
3.Α. - ΒΑΝΟΟΒΕΧ» με έδρα το Βουκουρέστι. 

Στο τέλος της περίληψης στην σελ. 6274 προστίθεται η 
παραλειφθείσα φράση: (Συνεδρίαση 560/18.9.95, θέμα 
11 ) 

(Από το Εθνικό Τυπογράφειο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


